**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  11 – 3 – 2024

 **ΑΜΑΡΟΥΣΙΟΥ Αρ. Πρ.:** 75

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΑΜΕΣΗ ΜΟΝΙΜΟΠΟΙΗΣΗ ΤΩΝ ΝΕΟΔΙΟΡΙΣΤΩΝ**

**Συγκέντρωση διαμαρτυρίας, Τετάρτη 13 – 3 – 2024 στις 09:00 στο Διοικητικό Εφετείο Αθηνών, Λουίζης Ριανκούρ 85 Αθήνα (πλησίον στάσης ΜΕΤΡΟ Πανόρμου) – Κήρυξη τρίωρης διευκολυντικής στάσης εργασίας**

Την Τετάρτη 13 – 3 – 2024 συζητείται στο Διοικητικό Εφετείο Αθηνών, εξ αναβολής, η αίτηση ακύρωσης των συναδέλφων νεοδιόριστων κατά της απόφασης του Διευθυντή Π. Ε. Α΄ Αθήνας με θέμα: «Ανάκληση απόφασης μονιμοποίησης εκπαιδευτικών της Διεύθυνσης Α΄ Αθήνας».

Η ένδικη αυτή ενέργεια εντάσσεται στο πλαίσιο των αγώνων για την ακώλυτη και άμεση μονιμοποίηση των συναδέλφων νεοδιόριστων. Οι συγκεκριμένοι/-ες νεοδιόριστοι/-ες παραμένουν για τέταρτη (!!) συνεχόμενη χρονιά «δόκιμοι», καθώς το Υπουργείο Παιδείας επιδιώκει να επιβάλει ένα ιδιόμορφο καθεστώς εκβιασμού και ομηρίας για να προωθήσει την αξιολόγηση – χειραγώγηση – κατηγοριοποίηση σχολείων και εκπαιδευτικών.

**Το Δ. Σ. του Συλλόγου Εκπ/κών Π. Ε. Αμαρουσίου κηρύσσει τρίωρη διευκολυντική στάση εργασίας, τις 3 πρώτες ώρες της πρωινής ζώνης ( από 08:00 έως 11:00) και καλεί όλες και όλους τις/τους συναδέλφους στη συγκέντρωση διαμαρτυρίας, έξω από το χώρο του Διοικητικού Εφετείου, την Τετάρτη 13 – 3 – 2024 στις 09:00, Λουίζης Ριανκούρ 85.**

Με το παρόν, ενημερώνεται και η Διεύθυνση Π. Ε. Β΄ Αθήνας για τη στάση εργασίας.

